Edīte Kellere-Hermane

Edīte Kellere-Hermane (dzimusi Kellere; ;  Drēzdene —  Ingolštate) bija Vācijas starptautiskā lielmeistare šahā (1977).

 Biogrāfija 
1940. un 1950. gados bijusi vieno no spēcīgākajām Vācijas šahistēm. Pirmo reizi Vācijas sieviešu šaha čempionātā uzvarējusi 1942. gadā. Pēc Otrā pasaules kara vēl četras reizes bijusi labākā Vācijas sieviešu apvienotajā šaha čempionātā (1947, 1951, 1952, 1953), kā arī piecas reizes uzvarējusi Vācijas Demokrātiskās Republikas sieviešu šaha čempionātos (1950, 1952, 1956, 1957, 1960).Deutsche Meisterschaften der Frauen

1950. gadā Maskavā piedalījusies Pasaules šaha čempionātā sievietēm, kurā ierindojusies 5. vietā.1949-50 Title Tournament Vēlākajos gados piedalījusies Pasaules šaha čempiones izcīņas cikla pretendentu turnīros, kuros 1952. gadā ieņēmusi 5. vietu,1952 Candidates Tournament 1955. gadā izcīnījusi 3. vietu, bet 1959. gadā atkal bijusi 5. vietā.1959 Candidates Tournament

Vairākkārt pārstāvējusi Vācijas Demokrātiskās republikas izlasi Pasaules šaha olimpiādēs, kurās piedalījusies 4 reizes (1957-1969). Komandu vērtējumā izcīnījusi 3 bronzas (1957, 1963, 1966) medaļas, bet individuālajā — sudraba (1957) un bronzas (1963) medaļas.OlimpBase :: Women's Chess Olympiads :: Edith Keller-Herrmann

Bijusi pirmā sieviete pēc Veras Menčikas nāves, kas piedalījusies vīriešu šaha turnīros. 1951. gadā Dortmundē dalījusi 11.-12. vietu, nospēlējot neizšķirti ar Jefimu Bogoļubovu un uzvarot Nikolasu Rossolimo un Stojanu Pucu.

Labākie rezultāti citos starptautiskajos šaha turnīros: Hastingsa (Anglija) (1954/1955) — 1. vieta (vīriešu "B" turnīrā), Vīne (1957) — 1. vieta, Budapešta (1966) — 4. vieta, Halle (1967) — 1. vieta.

Par panākumiem turnīros FIDE 1950. gadā Kellerei-Hermanei kā vienai no pirmajām piešķīrusi starptautiskās meistares (WIM), bet 1977. gadā — starptautiskās lielmeistares (WGM) goda nosaukumu.

 Atsauces 

 Ārējās saites 

Kategorija:1921. gadā dzimušie
Kategorija:2010. gadā mirušie
Kategorija:Vācijas šahisti